Poznań ble grunnlagt som by av polanerne i det 8. århundre; de slo seg ned på øyen nå kjent som Ostrów Tumski. Denne bosettingen regnes som opphav til Polens overgang til kristendommen. Den kom under piastenes styre i det 10. århundre, og ble et av hovedsentrene i deres rike da fyrstene på 900-tallet anla en befestning på høyre bredd av Warta. På slutten av 900-tallet hadde befestningen fått preg av hovedstad og residens for Polens to første fyrster, Mieszko I og Bolesław I den modige.